આ વર્ષે ભારતભરમાંથી એવોર્ડ માટે 200થી વધુ નોમિનેશન આવ્યાં હતાં. પ્રથમ રાઉન્ડમાં ક્વોલિફાય થયેલાં 88 નોમિનેશન બીજા રાઉન્ડમાં યુનિવર્સિટીનું પ્રતિનિધિત્વ કરવા આમંત્રણ આપવામાં આવ્યું હતું. ડો. અમિત ગણાત્રાના માર્ગદર્શન હેઠળ અને પ્રો. અમિત નાયકનાં સૂચનો મુજબ જરૂરી દસ્તાવેજો સબમિટ થયા પછી પ્રો. જેસલ દેસાઈએ પ્રથમ, બીજા રાઉન્ડ માટે તમામ ધારાધોરણો પરિપૂર્ણ કર્યાં હતાં. અને 39 મહત્ત્વપૂર્ણ નોમિનેશન એવોર્ડવિજેતાઓની પસંદગી માટે જ્યુરી દ્વારા શોર્ટ લિસ્ટ કરાયાં હતાં. ચારુસેટ માટે ગૌરવપૂર્ણ પળ ત્યારે આવી જ્યારે ગાલા નાઇટમાં એવોર્ડ માટે નામ જાહેર કરાયું કે સમાન કેટેગરી માટે અરજી કરનાર તમામ યુનિવર્સિટીઓ સંસ્થાઓમાંથી એકમાત્ર ચારુસેટને બેસ્ટ આઇસીટી ઇનિસિયેટિવ અન એજ્યુકેસન સેક્ટરનો એવોર્ડ મળ્યો છે. ગાલા નાઇટમાં પ્રો. અમિત નાયક, પ્રો. અશ્વિન મકવાણા, પ્રો. જેસલ દેસાઈ અને પ્રો. સ્નેહા પઢિયારે યુનિવર્સિટીનું પ્રતિનિધત્વ કર્યું હતું અને આ અવોર્ડ સ્વીકાર્યો હતો.